ליריק רוס

ליריק רוס (באנגלית: Lyric Ross; נולדה ב-30 בספטמבר 2003) היא שחקנית אמריקאית.

ביוגרפיה 
רוס נולדה וגדלה בכפר הומווד (אנ') במדינת אילינוי, ארצות הברית, בתם של סטיבן רוס ושל ברנדי סמית'. היא סיימה את לימודיה בתיכון ג'יימס הארט באילינוי.

קריירה 
היא החלה את קריירת המשחק שלה בגיל צעיר – הופעתה הראשונה הייתה בגיל 9 בקמפיין של הארגון הדמוקרטי לגיוס תרומות וקידום נשים בפוליטיקה "רשימת אמילי" עבור הילרי קלינטון.

בשנת 2015 הופיעה רוס בפרק בסדרה "סירנות"  ובעונה הרביעית של "שיקגו Fire" בתפקיד קטן.

בשנת 2017 החלה להופיע בעונה השנייה של סדרת הדרמה "החיים עצמם" בתפקיד דז'ה. בתחילה התפקיד שלה אמור היה להיות לכמה פרקים בלבד, אך היא קודמה לתפקיד קבוע החל מהעונה השלישית, תפקיד אותו מילאה עד לסיום הסדרה בשנת 2022. בשנת 2018 הייתה מועמדת לפרס בחירת הנוער על משחקה ב"החיים עצמם", וזכתה בפרס כוכבת הטלוויזיה הפורצת בפרסי בחירת הנוער 2018. ב-2019 הוענק פרס גילדת השחקנים לאנסמבל הסדרה "החיים עצמם". בשנים 2019, 2020, ו-2021 הייתה מועמדת לפרס NAACP Image על משחקה ב"החיים עצמם".

בשנת 2019 שיחקה בסרט "Canal Street"  בתפקיד טמקה. הסרט הוקרן בבכורה בפסטיבל האמריקאי לסרטים שחורים.

בשנת 2022 דיבבה בסרט ההנפשה "ונדל וויילד". הסרט הוא סטופ מושן ורוס מעניקה את קולה לדמות הראשית קאט אליוט.

פילמוגרפיה

קולנוע

טלוויזיה

קישורים חיצוניים 

 ליריק רוס ברשת החברתית אינסטגרם

הערות שוליים 

שחקניות קולנוע וטלוויזיה אמריקאיות
שחקניות קולנוע וטלוויזיה אפרו-אמריקאיות
שחקניות ילדות אמריקאיות
אמריקאיות שנולדו ב-2003
אמריקאים שנולדו ב-2003